Կարա Մբոջ

**Սերին Մոդու Կարա Մբոջ** (, ), սենեգալցի ֆուտբոլիստ, Սենեգալի ազգային հավաքականի հենակետային կիսապաշտպան։ 2012 թվականին Լոնդոնում անցկացված Օլիմպիական խաղերի և 2018 թվականի աշխարհի առաջնության մասնակից։

## Ակումբային կարիերա
thumb|left|190px|Մբոջը Գենկ ակումբի կազմում
Մբոջը ֆուտբոլ խաղալ սկսել է սենեգալական «Դիամբարս» ակումբի ակադեմիայում։ 2010 թվականի փետրվարին հրավիրվել է նորվեգական «Տրոմսյո» ակումբ, որի հետ կնքել է իր առաջին պրոֆեսիոնալ պայմանագիրը։ Մարտի 28-ին «Կոնգսվինգեր» ակումբի դեմ խաղի ժամանակ Մբոջը կատարել է իր նորամուտը Թիփելիգայում։ 2011 թվականի ապրիլի 3-ին «Մոլդե» ակումբի դեմ խաղում Մբոջը խփել է իր առաջին գոլը «Տրոմսյո» ակումբի կազմում։ 2012 թվականին Մբոջն օգնել է իր թիմին հասնել Նորվեգիայի գավաթի խաղարկության եզրափակիչ փուլ։

2013 թվականի սկզբին Մբոջը տեղափոխվել է բելգիական «Գենկ» ակումբ՝ կնքելով երեքուկես տարվա պայմանագիր։ Փետրվարի 24-ին «Ստանդարտ» ակումբի դեմ խաղի ժամանակ Մբոջը կատարել է իր նորամուտը Ժյուպիլե Լիգայում։ Ապրիլի 1-ին «Անդերլեխտ» ակումբի դեմ խաղի ժամանակ Մբոջը խփել է իր առաջին գոլը նոր ակումբի կազմում։ 2012/2013 մրցաշրջանում Մբոջն օգնել  է «Գենկին»  նվաճել Բելգիայի գավաթը։

2015 թվականի ամռանը Մբոջը չորս տարվա պայմանագիր է կնքել «Անդերլեխտ» ակումբի հետ։ Տրանսֆերի արժեքը կազմել է 4,5 մլն եվրո։ Օգոստոսի 16-ին «Օստենդե» ակումբի դեմ խաղում Մբոջը կատարել է իր նորամուտը նոր թիմի կազմում։ 2016 թվականի փետրվարի 18-ին  Եվրոպայի լիգայի շրջանակներում անցկացված հունական «Օլիմպիակոս» ակումբի դեմ խաղում Մբոջը խփել է իր առաջին գոլը «Անդերլեխտ» ակումբի կազմում։ 2017 թվականին նա դարձել է Բելգիայի չեմպիոն։

2018 թվականի Ամռանը Կարա Մբոջը վարձավճարային հիմունքներով տեղափոխվել է ֆրանսիական «Նանտ» ակումբ։

## Միջազգային կարիերա
2012 թվականին Մբոջը մասնակցել է Լոնդոնում անցկացվող Օլիմպիական խաղերին։ Մրցաշարի ընթացքում նա մասնակցել է ԱՄԷ-ի, Ուրուգվայի և Մեքսիկայի հավաքականների դեմ խաղերին։

2013 թվականի հունիսի 8-ին 2014 թվականի աշխարհի առաջնության նախընտրական փուլի՝ Անգոլայի հավաքականի դեմ խաղում Մբոջը կատարել է իր նորամուտը Սենեգալի հավաքականի կազմում։ 2014 թվականի նոյեմբերի 19-ին Աֆրիկայի գավաթի խաղարկության՝ Բոտսվանայի հավաքականի դեմ խաղի ժամանակ Մբոջը խփել է իր առաջին գոլը Սենեգալի ազգային հավաքականի կազմում։

2015 թվականին Մբոջը երկրորդ անգամ մասնակցել է  Աֆրիկայի գավաթի խաղարկությանը։ Մրցաշարի ընթացքում նա մասնակցել է Գանաի, Հարավաֆրիկյան Հանրապետություն և Ալժիրի հավաքականների դեմ խաղերին։ Հարավաֆրիկյան Հանրապետության հավաքականի դեմ խաղի ժամանակ Մբոջը գոլ է խփել։

2017 թվականին Մբոջը  Գաբոնում մասնակցել է Աֆրիկայի գավաթի խաղարկությանը։ Մրցաշարի ընթացքում նա մասնակցել է Զիմբաբվեի, Ալժիրի, Թունիսի և Կամերունի հավաքականների դեմ խաղերին։ Թունիսի հավաքականի դեմ խաղի ժամանակ Մբոջը գոլ է խփել։

2018 թվականին Մբոջն ընդգրկվել է Սենեգալի հավաքականի կազմում՝ մասնակցելու աշխարհի առաջնությանը, որն անցկացվել է Ռուսաստանում։ Մրցաշարի ընթացքում նա եղել է պահեստայինների նստարանին, և ոչ մի խաղի չի մասնակցել։

## Ձեռքբերումներ
** Թիմային **

 **«[[Գենկ ՖԱ|Գենկ]]»**
*Բելգիայի գավաթի դարփնեկիր — 2012/2013

 **«[[Անդերլեխտ ՖԱ|Անգերլեխտ]]»**
*  Բելգիայի ֆուտբոլի առաջնություն — 2016/2017

## Ծանոթագրություններ

## Արտաքին հղումներ
* Մբոջի պաշտոնական Տվիտերի էջը
* Մբոջի պաշտոնական Ինստագրամի էջը
* Մբոջը transfermarkt-ում
* Մբոջը soccerbase.com-ում
* Մբոջը WhoScored.com կայքում
* Մբոջը Նանտի պաշտոնական կայքում 
* Մբոջը Լիգա 1-ի պաշտոնական կայքում 
* Մբոջը ՈՒԵՖԱ-ի պաշտոնական կայքում

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Անդերլեխտի ֆուտբոլիստներ
Կատեգորիա:Գենկի ֆուտբոլիստներ
Կատեգորիա:Դիամբարսի ֆուտբոլիստներ
Կատեգորիա:Նանտի ֆուտբոլիստներ
Կատեգորիա:Սենեգալի հավաքականի ֆուտբոլիստներ
Կատեգորիա:Սենեգալցի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ
Կատեգորիա:Տրոմսյոյի ֆուտբոլիստներ